**NAGRADNI NATJEČAJ ZA IZRADU IDEJNOG RJEŠENJA
LOGOTIPA ŠKOLE**

Srednja škola za elektrotehniku i računalstvo (dalje: Škola) raspisuje nagradni natječaj za izradu idejnog rješenja logotipa Škole

Svaki autor/ica ima pravo sudjelovanja na ovom natječaju s više radova

**UVJETI NATJEČAJA**

Prijavljeni radovi moraju ispunjavati sljedeće uvjete i kriterije koji će se uzimati u obzir prilikom evaluacije i odabira najboljeg rješenja:

* Prijedlog grafičkog dizajna – logotip mora biti izrađen u visokoj rezoluciji i dostavljen u formatu vektorske grafike (ai, svg,…) i PDF formatu
* Dizajn logotipa mora biti originalni rad autora/ice
* Logotip mora sadržavati skraćeni naziv Škole (SŠER)
* Inovativnost i originalnost predloženog rješenja mora biti u skladu s načelima odgojno – obrazovne ustanove
* Logotip svojim izgledom i sadržajem ne smije iskorištavati niti uvrijediti ničija politička, svjetonazorska , nacionalna, spolna, vjerska ili kulturna opredjeljenja ili drugu pripadnost

**UVJETI KORIŠTENJA LOGOTIPA**

* Autor/ica nagrađenog rješenja prepušta prava na korištenje logotipa Školi
* Škola zadržava pravo modifikacije odabranog logotipa u suradnji s autorom/icom
* Sudjelovanje u natječaju je volonterske naravi i Škola ne snosi eventualne financijske troškove izrada logotipa
* Nagrađeno rješenje će se koristiti u svrhu predstavljanja Škole putem internetskih stranica i društvenih mreža, promotivnih materijala, publikacija, službenih dokumenata i slično
* Ime i prezime autora/ice biti će objavljeno na internetskoj stranici škole i društvenim mrežama Škole
* Škola zadržava pravo da između pristiglih radova ne izabere pobjednički rad i poništi natječaj ako ocijeni da niti jedan rad ne ispunjava zadane kriterije
* Slanjem svog rada autori pristaju na sve navedene uvjete

**NAGRADA**

* Autor/ica pobjedničkog logotipa biti će nagrađen proizvodom iz Chipoteke po vlastitom izboru u vrijednosti od 1000 kn.
* Nagrada se bira na web stranici Chipoteke i preuzima u Školi

**NAČIN PRIJAVE**

Radovi se dostavljaju isključivo elektroničkom poštom na e-mail adresu: sser.natjecaj@gmail.com

**SADRŽAJ PRIJAVE**

Prijava mora sadržavati

* Naslov e-maila: Prijava na natječaj za logotip Škole
* Osobni podaci autora: ime, prezime, godina rođenja, broj mobitela
* Kratko tekstualno obrazloženje rada
* Rad u vektorskom i PDF formatu

**NATJEČAJNI ROKOVI**

Rok za dostavu radova je 20. ožujka 2022.

Radovi koji pristignu nakon navedenog roka ili ne udovoljavaju uvjetima Natječaja neće se uzeti u obzir.

Svi će sudionici natječaja primiti obavijest o rezultatima natječaja putem web stranice Škole i društvenih mreža Škole.